Mišios, kurias aš pats laikau
Cignoriais skambinkit žalieji žiogai
Ir pušys svaiginkit kodylu!
Ant juodo kantafolio juodos nakties,
Atverčiu mišių pirmą knygą.

Einu prie altoriaus nešinas širdį,
Kaip mugėn jūs galit visi čia sueit...
Ir turčiai, ir niekšai, visi jūs vienodai,
Ją galit nupirkt ar iškeist.

Nerūstaukit Dievui, giesmė jei mana
Nebus nei vargų nei skriaudos atpirkimas!
Skambės ji kaip klumpės žemaičio mieste
Ir vilksis nuo kiemo lig kiemo...

Smilkalų dūmuos prie altoriaus rymau, –
Pslames giedokit visi ubagai!
Nešu klumpių ritmą vargų pritarimui, 
Tad cignoriais muškit žalieji žiogai!

Cvirka Petras
Eilėraščiai